གཉིས་ནི་ཤེས་ཡོན་རྒྱ་ཆེ་ཞིང་གཏིང་ཟབ་པ་དང་སློབ་སྲོལ་གཟབ་ནན་དང་བསམ་བློ་འཐུས་སྒོ་ཚང་བའི་དགེ་རྒན་རུ་ཁག་ཅིག་བསྐྲུན་ཡོད།ཡུའུ་ཏའོ་ཆུན་གྱིས་བོད་ཡིག་འཛིན་གྲྭ་བཙུགས་པ་ནས་བཟུང་ཀྲུང་དབྱང་མི་རིགས་སློབ་གྲྭ་ཆེན་མོའི་བོད་རིག་པའི་ཞིབ་འཇུག་དང་དགེ་རྒན་རུ་ཁག་འཛུགས་སྐྲུན་ལ་རྒྱལ་ཁབ་ཀྱིས་དོ་སྣང་ཆེན་པོ་བྱས་ཡོད་ལ།ལོ༥༠ལྷག་གི་རིང་ལ།ཡུའུ་ཏའོ་ཆུན།དུང་དཀར་བློ་བཟང་འཕྲིན་ལས།སྐལ་བཟང་འགྱུར་མེད།བློ་བཟང་ཆོས་འབྱུང་།ཝང་ཡའོ།ཧུའུ་ཐན།ཐུང་ཅིང་ཧཱ་སོགས་རྒྱལ་ཁབ་ཕྱི་ནང་ལ་མཚན་སྙན་གྲགས་མཐོ་བའི་བོད་རིག་པའི་ཆེད་མཁས་པ་མང་པོ་ཞིག་གིས་སྔ་ཕྱིར་སློབ་གྲྭའི་ནང་དུ་དགེ་རྒན་གྱི་ཕྱག་ལས་གནང་།གཞན་ཡང་ད་དུང་ཀྲུང་གོའི་ནང་བསྟན་མཐུན་ཚོགས་ཀྱི་ཚོགས་གཙོ་དགེ་བཤེས་ཤེས་རབ་རྒྱ་མཚོ་དང།ཚོགས་གཙོ་གཞོན་པ་དགེ་སློང་པ་ཀྲུའུ་ཧྲུའུ་ཅཱ།དགེ་བའི་བཤེས་གཉེན་ཧྥ་ཙུན།དགེ་བའི་བཤེས་གཉེན་ཀན་ཁུང་།ཀྲང་ཁེ་ཆང་།ཅིི་ཤན་ལིང་།རན་ཅིའི་ཡུའུ།ཝང་སན་ལ་སོགས་པ་ཚང་མས་ཀྲུང་དབྱང་མི་རིགས་སློབ་གྲྭ་ཆེན་མོའི་བོད་རིག་པའི་ཞིབ་འཇུག་འཛིན་གྲྭ་ལ་འཆད་ཁྲིད་དང་སློབ་ཁྲིད་གནང་མྱོང་།དུས་ཡུན་རིང་པོར་མི་གྲགས་ཅན་དེ་ཚོས་ཀྲུང་དབྱང་མི་རིགས་སློབ་གྲྭ་ཆེན་མོའི་བོད་རིག་པའི་ཞིབ་འཇུག་མི་སྣ་གསོ་སྐྱོང་གི་བརྒྱུད་རིམ་ཁྲོད་ཕྱག་རྗེས་བླ་ན་མེད་པ་བཞག་མྱོང་།དེ་རིང་གི་བོད་རིག་པའི་ཞིབ་འཇུག་གླིང་དེའང་རྒན་དར་གཞོན་གསུམ་ཟུང་དུ་སྦྲེལ་བའི་དགེ་རྒན་ཚེ་རིང་ཐར་ཡོན་ཀྲང་གནང་བའི་རུ་ཁག་ཚད་ལྡན་ཞིག་ཏུ་གྱུར་ཡོད།